กรุงไทยขายกองลุยหุ้นสหรัฐ
ศก.ฟื้นลงทุน11เดือนได้11%ชี้7.5แสนล้านเหรียญเข้าตลาด
11 ส.ค. 2554

ศก.ฟื้นลงทุน11เดือนได้11%ชี้7.5แสนล้านเหรียญเข้าตลาด
 บลจ.กรุงไทย เชื่อสหรัฐฟื้น ตั้งกองทุนทริกเกอร์ซื้อหุ้น เป้ากำไร 11% ใน 11 เดือน ประเมินเงินทุน 7.5 แสนล้านเหรียญสหรัฐจ่อเข้าตลาดหุ้น
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย เปิดเผยว่า บริษัทเปิดจำหน่ายกองทุนเปิดเคแทม ยูเอส ทริกเกอร์ ฟันด์ (KTUR) ในวันที่ 22 มี.ค.-4 เม.ย.นี้ อายุโครงการประมาณ 11 เดือน หรืออาจต่ำกว่าหากมูลค่าหน่วยลงทุนไม่ต่ำกว่า 11.30 บาทต่อหน่วย เป็นเวลา 3 วันทำการติดต่อกัน โดยกองทุนตั้งเป้าผลตอบแทน 11% กำหนดเงินลงทุนขั้นต่ำ 1 หมื่นบาท 
กองทุนจะเน้นลงทุนในอีทีเอฟหุ้นที่จดทะเบียนในตลาดหลักทรัพย์ของประเทศสหรัฐอเมริกา ซึ่งสะท้อนผลการดำเนินงานของตราสารทุน โดยเน้นกลุ่มอุตสาหกรรมที่มีอัตราการเติบโตสูง เช่น พลังงาน อุปกรณ์เครื่องมือ ไอที อุตสาหกรรม 
 




“เป้าดัชนีหุ้นไทยที่ 1,200 จุดยังเป็นไปได้ แต่ตลาดคงผันผวนตลอดปี จึงเพิ่มทางเลือกตลาดหุ้นสหรัฐ ซึ่งมองว่าปีนี้น่าจะให้ผลตอบแทนที่ดีมากกว่าตลาดหุ้นบางแห่งในตลาดเกิดใหม่” นายสมชัย กล่าว
โดยเฉลี่ยในรอบปีบัญชีไม่น้อยกว่า 65% ของมูลค่าทรัพย์สินสุทธิของกองทุนและลงทุนในต่างประเทศไม่น้อยกว่า 80% ของมูลค่าทรัพย์สินสุทธิของกองทุน ที่เหลือลงทุนในหุ้น ตราสารหนี้ เงินฝาก เป็นต้น 
นายสมชัย อมรธรรม ผู้อำนวยการฝ่ายวิจัย บลจ.กรุงไทย เปิดเผยว่า คาดการณ์ว่าเศรษฐกิจสหรัฐมีการขยายตัวสูงขึ้นจาก 1.7% ในไตรมาส 2 ปี 2553 มาอยู่ที่ประมาณ 4% ในไตรมาส 2 ปี 2554 การปรับสูงขึ้นของเศรษฐกิจสหรัฐน่าจะส่งผลให้ทิศทางของเศรษฐกิจและการบริโภคปรับตัวดีขึ้น และคาดว่าจะส่งผลให้การลงทุนในตลาดหลักทรัพย์ปรับตัวสูงขึ้น 
ขณะที่รัฐบาลและธนาคารกลางสหรัฐยังคงใช้มาตรการการเงินการคลังที่ผ่อนคลายและคาดว่ายังไม่ขึ้นอัตราดอกเบี้ยในปีนี้ ซึ่งคาดว่าจะส่งผลให้สภาพคล่องในตลาดอยู่ในระดับสูงและน่าจะทำให้มีเม็ดเงินบางส่วนไหลเข้ามาลงทุนในตลาดหุ้น
นายสุทยุต เชื้อพานิช ผู้จัดการฝ่ายการลงทุนตราสารทุน บลจ.กรุงไทย กล่าวว่า คาดว่าจะมีการโยกย้ายเงินลงทุนจากตราสารหนี้เข้าลงทุนในสินทรัพย์เสี่ยงมากขึ้น เนื่องจากความเป็นไปที่เศรษฐกิจสหรัฐจะเกิดปัญหาอีกรอบลดลง โดยคาดว่าจะมีเม็ดเงินลงทุนสูงถึง 7.5 แสนล้านเหรียญสหรัฐ ไหลเข้ามาลงทุนในตลาดหุ้นจากการปรับพอร์ตการลงทุน
นอกจากนี้ คาดว่าค่าเงินเหรียญสหรัฐแนวโน้มยังอ่อนค่าทำให้กองทุนนี้ไม่ป้องกันความเสี่ยงค่าเงิน
บริษัทยังเสนอขายกองทุนเปิดกรุงไทย ฟอเรน ฟิกซ์ อินคัม 4 เดือน 3 ในวันที่ 23-29 มี.ค. 2554 เน้นลงทุนในตั๋วเงินคลังที่ออกโดยรัฐบาลอิสราเอลทั้ง 100% ผลตอบแทนประมาณ 2.60% ต่อปี